કેન્દ્રીયમંત્રી શેખાવત અને યુપી સરકારના મંત્રી સુરેશ રાણા ખેડૂતોને મળવા માટે પહોંચ્યા હતા. રાજનાથસિંહે પણ દેખાવકારોના પ્રતિનિધિઓ સાથે વાત કરી હતી. બીજી બાજુ ખેડૂતોના સમર્થનમાં સમાજવાદી પાર્ટીએ ઉતરીને આ દેખાવોને યોગ્ય ગણાવ્યા હતા. ખેડૂતો દ્વારા અનેક માંગણીઓને દેખાવો કરવામાં આવી રહ્યા છે. મુખ્ય માંગમાં શેરડીની કિંમતો ઉપર વહેલીતકે ચુકવણીની માંગનો સમાવેશ થાય છે. આ ઉપરાંત સિંચાઈ માટે વિજળી મફત આપવા, ખેડૂતોની લોન માફીની માંગ થઇ રહી છે. ૬૦ વર્ષની વય બાદ પેન્શન આપવાની માંગ પણ કરાઈ રહી છે.